মূল্যবৃদ্ধি না করেই এলএনজি মিশ্রিত গ্যাস জাতীয় গ্রিডে দেয়া সম্ভব বলে মনে করে ভোক্তা প্রতিনিধি সংগঠন কনজ্যুমারস অ্যাসোসিয়েশন অব বাংলাদেশ (ক্যাব)। একইসাথে এলএনজি আমদানি একটি ভুল সিদ্ধান্ত বলেও মত দেন তারা। ক্যাবের জ্বালানি বিষয়ক উপদেষ্টা অধ্যাপক শামসুল আলম বলেন, আমাদের হিসেবে ২০১৮-২০১৯ অর্থ বছরে ভোক্তাপর্যায়ে এলএনজি মিশ্রিত গ্যাসের মূল্যহার হবে ৯ টাকা ৯ পয়সা। বিদ্যমান মূল্য ৭ টাকা ৩৯ পয়সা। ফলে ঘটতি থাকে ঘনমিটার প্রতি ১ টাকা ৭১ পয়সা বা ৫ হাজার ৪৬৭ কোটি টাকা। এই ঘাটতি তিতাসের সিস্টেম লস মূল্যহারে সমন্বয় না করে, গ্যাস উন্নয়ন তহবিল বাতিল করে, গ্যাসের উপর এসডি-ভ্যাট নেয়া বন্ধ, জ্বালানি নিরাপত্তা তহবিলের অর্থ ভর্তুকি হিসেবে বিনিয়োগ এবং সরকারের ডিভিডেন্ড থেকে অর্থ নিয়ে এই ঘাটতি সমন্বয় করা সম্ভব। ফলে এলএনজি মিশ্রিত গ্যাসের দাম বাড়ানোর কোনো যৌক্তিক কারণ নেই।